AaB spillede sig her til eftermiddag videre til fjerde runde i DBU?s pokalturnering. På udebane besejrede nordjyderne Brønshøj med 3-1 blandt andet på to mål af Nicklas Helenius, der tidligere i dag blev vraget til landsholdstruppen. Sidste AaB-mål blev scoret af unge Kasper Kusk, der ligesom Helenius er udtaget til de kommende U/21 play-off kampe mod Spanien. For Brønshøj kom den tidligere AaB-angriber Simon Bræmer på tavlen, da han reducerede til 2-1 på straffe. I fjerde runde venter en tur til Esbjerg. Her møder AaB vinderen af det vestjyske lokalopgør mellem Esbjerg FB og Esbjerg IF 92. Kampen spilles senere i aften. Derudover bliver det spændende, hvor langt AaB nu kan komme - de tre gange, nordjyderne har mødt Brønshøj i pokalen, er AaB nemlig senere endt i finalen.

Referat:
Med en sejr på 3-1 over Brønshøj er AaB videre til 4. runde i pokalturneringen.